[bookmark: _Hlk178069165]JAVNI RAZPIS REVITALIZACIJA OBJEKTOV JAVNE INFRASTRUKTURE NA OBMEJNIH PROBLEMSKIH OBMOČJIH ZA LETO 2027

ODGOVORI NA VPRAŠANJA

20. Na Občini ____ imamo vprašanje v zvezi z javnim razpisom »Revitalizacija objektov javne infrastrukture na obmejnih problemskih območjih za leto 2027«. 

Občina ____ je lastnica objekta v ____  selu, kjer zdaj že deluje vrtec. Objekt je star in dotrajan, obnovljena je bila streha. 

V tem trenutku se v spodnjih prostorih nahaja delujoč vrtec. 

Cilj občine je vrtec obnoviti in v isti stavbi urediti večnamensko dvorano, ki bi služila tako za potrebe vrtca kot tudi za potrebe krajanov. Občina ima za obnovo že pridobljeno gradbeno dovoljenje ter odprto postavko v NRP-ju. 

Zanima nas, ali je tak objekt primeren za prijavo na omenjeni javni razpis.

ODGOVOR:

Predmet javnega razpisa ni obnova oz. revitalizacija objektov, ki so deloma ali v celoti v funkciji oziroma v katerih se dejavnost(i) že izvaja(jo), temveč zgolj objektov, ki so zapuščeni, propadajoči in v katerih se trenutno ne izvaja nobena dejavnost, storitev ali funkcija.

21. Ali lahko na razpis prijavimo projekt, ki smo ga že prijavili na enega izmed predhodno objavljenih razpisov za revitalizacijo objektov na obmejnih problemskih območjih in za katerega smo zoper sklep o zavrnitvi vložili tožbo na upravno sodišče? O tožbi v času objave javnega razpisa oz. oddaje vloge po vsej verjetnosti upravno sodišče še ne bo pravnomočno odločilo.

ODGOVOR:

Ne, saj postopek v okviru že izvedenega javnega razpis ni zaključen, dokler sodišče ne bo obravnavalo vaše tožbe. Prijava bi bila možna, če bi za projekt, za katerega je bil izdan sklep o zavrniti, od tožbe odstopili. 
